CELEX: 32010R0275
Language: et
Date: 2010-03-30 00:00:00
Title: Komisjoni määrus (EL) nr 275/2010, 30. märts 2010 , millega rakendatakse Euroopa Parlamendi ja nõukogu määrust (EÜ) nr 295/2008 ettevõtluse struktuurstatistika kohta kvaliteedi hindamise kriteeriumite osas (EMPs kohaldatav tekst)

1.4.2010   
            
            
               ET
            
            
               Euroopa Liidu Teataja
            
            
               L 86/1
            
         KOMISJONI MÄÄRUS (EL) nr 275/2010,
   30. märts 2010,
   millega rakendatakse Euroopa Parlamendi ja nõukogu määrust (EÜ) nr 295/2008 ettevõtluse struktuurstatistika kohta kvaliteedi hindamise kriteeriumite osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. märtsi 2008. aasta määrust (EÜ) nr 295/2008 ettevõtluse struktuurstatistika kohta, (1) eriti selle artikli 11 lõike 2 punkti j,
   ning arvestades järgmist:
   
               (1)
            
            
               Määrusega (EÜ) nr 295/2008 on kehtestatud ühine raamistik Euroopa ettevõtete struktuuri, tegevust, konkurentsivõimet ja tulemuslikkust käsitleva Euroopa statistika kogumiseks, koostamiseks, edastamiseks ja hindamiseks.
            
         
               (2)
            
            
               Kooskõlas määruse (EÜ) nr 295/2008 artikliga 6, võrreldakse kvaliteedi hindamisel andmete kättesaadavuse eeliseid nende kogumisega seotud kulutustega ja sellest tuleneva koormusega ettevõttele, eelkõige väikeettevõttele. Seepärast on vaja kindlaks määrata kvaliteedi hindamise kriteeriumid ja põhinäitajad.
            
         
               (3)
            
            
               Käesoleva määrusega ettenähtud meetmed on kooskõlas Euroopa statistikasüsteemi komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Kvaliteedi hindamise kriteeriumid ja liikmesriikide esitatavate kvaliteediaruannete sisu on sätestatud lisas.
   Artikkel 2
   Liikmesriikide asutuste määratud organisatsioonid peavad kvaliteediaruandega seotud andmed ja metaandmed edastama või üles laadima elektroonilisel kujul komisjoni (Eurostati) ühtse andmesisestusportaali kaudu. Edastamisel järgitakse asjakohast andmevahetusstandardit, mille on kindlaks määranud Eurostat.
   Artikkel 3
   Esimene kvaliteediaruanne 2008. vaatlusaastat käsitlevate andmetega tuleb esitada 31. märtsiks 2011. Belgiale, Kreekale, Küprosele, Luksemburgile, Maltale, Rumeeniale, Saksamaale ja Ühendkuningriigile on 2008. vaatlusaastat käsitleva kvaliteediaruande esitamiseks ette nähtud kolm kuud lisaaega. Kõnealused aruanded esitatakse komisjonile (Eurostatile) hiljemalt 27 kuud pärast selle vaatlusperioodi lõppu, mille kohta andmed on kogutud.
   Artikkel 4
   Komisjon (Eurostat) hindab edastatud andmete kvaliteeti ning koostab ja avalikustab aruanded Euroopa statistika kvaliteedi kohta.
   Artikkel 5
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. märts 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 97, 9.4.2008, lk 13.
   
      LISA
      
         Kvaliteediaruanded ja ettevõtluse struktuurstatistika kvaliteedi hindamise kriteeriumid
      
      I   JAGU
      
         Kvaliteediaruanded
      
      Täiendavad suunised ühiste kvaliteedinõuete tõlgendamiseks on esitatud ettevõtluse struktuurstatistika käsiraamatus, mille komisjon (Eurostat) koostas koostöös liikmesriikidega. Kvaliteediaruanne peab sisaldama teavet nii kvantiteedi kui ka kvaliteedi kohta. Komisjon (Eurostat) edastab tulemused kvantitatiivsete näitajate kohta, mida on liikmesriikide esitatud andmete põhjal võimalik arvutada. Liikmesriigid kommenteerivad näitajaid ja aitavad Eurostatil neid tõlgendada oma kogumismetoodikast lähtuvalt ning esitavad ka ülejäänud kvantitatiivsed näitajad ja kvalitatiivse teabe.
      Liikmesriigid peavad esitama:
      
                  —
               
               
                  määruse (EÜ) nr 295/2008 I–IV lisas nimetatud kvaliteediaspekte hõlmava aruande. Vajaduse korral võivad liikmesriigid esitata kõnealuse määruse I, II, III ja IV lisa kohased eraldi aruanded;
               
            
                  —
               
               
                  määruse (EÜ) nr 295/2008 V lisas nimetatud kvaliteediaspekte hõlmava aruande;
               
            
                  —
               
               
                  määruse (EÜ) nr 295/2008 VI lisas nimetatud kvaliteediaspekte hõlmava aruande;
               
            
                  —
               
               
                  määruse (EÜ) nr 295/2008 VII lisas nimetatud kvaliteediaspekte hõlmava aruande;
               
            
                  —
               
               
                  määruse (EÜ) nr 295/2008 VIII lisas nimetatud kvaliteediaspekte hõlmava aruande. Kui kõnealuse määruse VIII lisa kohase statistika koostamiseks vajalik teave tuleneb samast küsitlusest kui I–IV lisa kohase aruande jaoks vajalik teave, ei ole vaja esitada eraldi aruannet VIII lisa kohaste kvaliteediaspektide kohta;
               
            
                  —
               
               
                  määruse (EÜ) nr 295/2008 IX lisas nimetatud kvaliteediaspekte hõlmava aruande.
               
            II   JAGU
      
         Ajakava
      
      Alates 2011. aastast edastab komisjon (Eurostat) iga aasta jaanuari lõpuks liikmesriikidele vaatlusaasta t-3 kvaliteediaruanded, mis on osaliselt eeltäidetud komisjonile (Eurostatile) kättesaadavate kvantitatiivsete näitajate ja muu teabega.
      Iga aasta 31. märtsiks edastavad liikmesriigid komisjonile (Eurostatile) täidetud kvaliteediaruanded.
      III   JAGU
      
         Kvaliteedinõuded
      
      Määruse (EÜ) nr 295/2008 I–IX lisa kohaseid liikmesriikide statistilisi andmeid hinnatakse Euroopa Parlamendi ja nõukogu määruse (EÜ) nr 223/2009 (1) artikli 12 lõikes 1 nimetatud kvaliteedikriteeriumide kohaselt, st hinnatakse asjakohasust, täpsust, ajakohasust, õigeaegsust, kättesaadavust, selgust, võrreldavust ja sidusust.
      1.   Asjakohasus
      
      Asjakohasus näitab, millisel määral vastab statistika kasutajate olemasolevatele ja võimalikele vajadustele.
      2.   Täpsus
      
      Täpsus näitab hinnangute lähedust tegelikele teadmata väärtustele.
      3.   Sidusus
      
      Sidusus näitab, kas andmeid saab erineval moel ja eri kasutusotstarbeks usaldusväärselt seostada.
      4.   Võrreldavus
      
      Võrreldavus tähendab erinevate statistiliste mõistete, mõõtmisvahendite ja menetluste mõju mõõdetavust, kui võrreldakse erinevate geograafiliste piirkondade, valdkondade või ajavahemike statistikat.
      5.   Ajakohasus ja õigeaegsus
      
      Ajakohasus tähendab ajavahemikku teabe kättesaadavaks tegemise ja teabes kirjeldatud sündmuse või nähtuse vahel. Õigeaegsus tähendab ajavahemikku andmete avaldamise kuupäeva ja selle kuupäeva vahel, mil andmed oleks tulnud avaldada.
      6.   Kättesaadavus ja selgus
      
      Kättesaadavus ja selgus tähendavad tingimusi ja korda, mille alusel kasutajad saavad andmetega tutvuda, neid kasutada ja tõlgendada.
      IV   JAGU
      
         Kvantitatiivsete näitajate sarjad, mida liikmesriigid peavad esitama täpsuse (ja usaldusväärsuse) kohta
      
      Käesolevas jaos kirjeldatud kvantitatiivsed näitajad tuleb esitada ainult määruse (EÜ) nr 295/2008 I–IV lisas nimetatud statistiliste andmete kohta järgnevalt täpsustatud korra kohaselt. Andmete edastamiseks tuleb kasutada käesoleva määruse lisa V jaos kirjeldatud tehnilist vormingut.
      1.   Variatsioonikordaja
      
      Järgnev teave tuleb esitata ainult juhul, kui kasutatakse valikuuringuid või kui valikuuringuid kombineeritakse haldusandmetega:
      liikmesriigid peavad esitama teabe allpool nimetatud tunnuste, tasemete ja andmesarjade kohta. Aspektid, mida tuleb variatsioonikordaja arvutamisel arvesse võtta, määratakse kindlaks edaspidi koostöös liikmesriikidega. Kvaliteediaruanne peab sisaldama variatsioonikordaja arvutamismeetodi kirjeldust (sh tarkvara).
      
                  a)
               
               
                  Tegevusalade puhul, mis kuuluvad NACE Rev. 2, jagude B–J ja L–N ning jaotise 95 alla (andmed, mis on esitatud sarjade 1A, 2A, 3A ja 4A all, nagu on määratletud komisjoni määruses (EÜ) nr 251/2009), (2)) tuleb ettevõtlusstatistika aastaandmete järgmiste tunnuste (nagu on määratletud komisjoni määruses (EÜ) nr 250/2009) (3)) variatsioonikordaja esitada allpool kirjeldatud tegevusalade jaotuse tasemel:
                  
                              —
                           
                           
                              näitajad 12110 esitatakse vastavalt NACE Rev. 2 kolmenumbrilisele tasemele (rühmad);
                           
                        
                              —
                           
                           
                              näitajad 11110, 12110, 12150, 13310, 15110 ja 16110 esitatakse vastavalt NACE Rev. 2 jagude tasandile (jaod B–J ja L–N) ja vastavalt NACE Rev. kahenumbrilisele tasemele (jaotised) jaotiste 45–47 ja 95 puhul.
                           
                        
            
                  b)
               
               
                  Ettevõtlusstatistika aastaandmete puhul, mis on liigitatud töötajate arvu suurusklassi järgi tegevusaladel, mis kuuluvad NACE Rev. 2, jagude C–J ja L–N ning jaotise 95 alla (andmed, mis on esitatud seeriate 1B, 2B, 3B ja 4B kohaselt), tuleb järgmiste tunnuste variatsioonikordaja esitada allpool kirjeldatud töötajate arvu suurusklassi järgi liigitatud tegevusalade jaotuse tasemel:
                  
                              —
                           
                           
                              näitajad 11110, 12110, 12150 ja 16110;
                           
                        
                              —
                           
                           
                              esitatakse vastavalt NACE Rev. 2 jagude tasandil jagude B–J ja L–N puhul ning vastavalt NACE Rev. 2 kahenumbrilisele tasemele (jaotised) jaotise 95 puhul;
                           
                        
                              —
                           
                           
                              NACE Rev. 2, jagude B–F näitajate puhul kasutatakse suurusklasse 0–9, 10–19, 20–49, 50–249 ja 250+; NACE Rev. 2 jagude G–J ja L–N, ning jaotise 95 näitajate puhul kasutatakse suurusklasse 0–1, 2–9, 10–19, 20–49, 50–249 ja 250+.
                           
                        
            2.   Täieliku vastamatajätmise määr
      
      Järgnev teave tuleb esitata ainult juhul, kui kasutatakse valikuuringuid, kui valikuuringuid kombineeritakse haldusandmetega või kui kasutatakse ainult haldusandmeid. Aspektid, mida tuleb täieliku vastamatajätmise määra arvutamisel arvesse võtta, määratakse kindlaks edaspidi koostöös liikmesriikidega.
      Liikmesriigid peavad esitama liigitatud teabe vastamatajätmise kohta tegevusalade puhul, mis kuuluvad NACE Rev. 2, jagude B–J ja L–N ning jaotise 95 alla vastavalt NACE Rev. 2 kolmenumbrilisele tasemele. Kui näitajate 11110, 12110, 12150, 13310, 15110 ja 16110 puhul kasutatakse mitut uuringut/haldusallikat, tuleb vastamatajätmisega seotud näitajad esitada eraldi üksusena, märkides asjaomasel väljal muutuja numbri. Vastamatajätmisega seotud teave peab olema liigitatud, soovitavalt töötajate arvu suurusklassi järgi. Teise võimalusena võib kasutada liigitamist käibe järgi.
      V   JAGU
      
         Tehniline vorming kvaliteediaruande ja kvaliteedinäitajate edastamiseks
      
      Aruande ja kvaliteedinäitajate sarjade edastamiseks tuleb kasutada asjakohaseid andmekogumi tunnuseid. Kvaliteediaruannete üksikasjalik sisu lepitakse kokku koostöös liikmesriikidega. Liikmesriigid peavad täitma eeltäidetud kvaliteediaruanded ja saatma need tagasi komisjonile (Eurostat). Kahest kvaliteedinäitajast (variatsioonikordaja ja vastamatajätmine) teatamiseks tuleb kasutada allpool kirjeldatud andmestruktuuri, mis on sarnane ettevõtluse struktuurstatistika kohta esitatava kvaliteediaruande tehnilise vorminguga.
      1.   Andmekogumi tunnused
      
      Andmete edastamiseks ettevõtluse struktuurstatistika kvaliteedinõuete kohta kasutatakse järgmisi andmekogumi tunnuseid:
      
                  Sarja tüüp
               
               
                  Nimi
               
               
                  Andmekogumi tunnus
               
            
                  Muutuja 12110 variatsioonikordaja esitatakse NACE kolmenumbrilisel tasemel NACE Rev. 2, jagude B–J ja L–N ning jaotise 95 puhul
               
               
                  QAG
               
               
                  RSBSQUAL_QAG_A
               
            
                  Muutujate 11110, 12110, 12150, 13310, 15110 ja 16110 variatsioonikordajad esitatakse NACE Rev. 2 jagude tasandil (jaod B–J ja L–N) ning samuti NACE Rev. 2 jaotiste tasandil (jaotised 45, 46, 47 ja 95)
               
               
                  QAS
               
               
                  RSBSQUAL_QAS_A
               
            
                  Muutujate 11110, 12110, 12150 ja 16110 variatsioonikordajad esitatakse NACE Rev. 2 jagude tasandil (jaod H–J ja L–N), NACE Rev. 2 jaotiste tasandil (jaotis 95) ning samuti suurusklassi lõikes
               
               
                  Q1B
               
               
                  RSBSQUAL_ Q1B _A
               
            
                  Muutujate 11110, 12110, 12150 ja 16110 variatsioonikordajad esitatakse NACE Rev. 2 jagude B–E puhul NACE jagude ja suurusklasside lõikes
               
               
                  Q2B
               
               
                  RSBSQUAL_ Q2B _A
               
            
                  Muutujate 11110, 12110, 12150 ja 16110 variatsioonikordajad esitatakse NACE Rev. 2 jao G puhul NACE jagude ja suurusklasside lõikes
               
               
                  Q3B
               
               
                  RSBSQUAL_ Q3B _A
               
            
                  Muutujate 11110, 12110, 12150 ja 16110 variatsioonikordajad esitatakse NACE Rev. 2 jao F puhul NACE jagude ja suurusklasside lõikes
               
               
                  Q4B
               
               
                  RSBSQUAL_ Q4B _A
               
            
                  Kaalutud vastamatajätmise määr NACE Rev. 2, jagude B–J ja L–N puhul
               
               
                  QN
               
               
                  RSBSQUAL_QN_A
               
            
                  Kvaliteediaruanne
               
               
                  QR
               
               
                  RSBSQUAL_QR_A
               
            2.   Andmekogumi struktuur
      
      Selles punktis sätestatakse kohustuslikus korras esitatavate andmete struktuur. Kasutada tuleb koode, mis on esitatud võrdlusandmebaasi standardsete koodide nimekirjas. Kõnealune nimekiri tuleb lisada ettevõtluse struktuuristatistika käsiraamatusse hiljemalt kaks kuud enne esimest andmeedastust. Koodide nimekirja tuleb kasutada ainult edastatavate andmete koodide kindlaksmääramiseks ning mingil juhul ei tohi muuta määrusega (EÜ) nr 251/2009 ette nähtud jaotuse taset. Käesoleva määrusega ettenähtud tehniline vorming kvantitatiivsete andmete edastamiseks tuleb samuti avaldada ettevõtluse struktuuristatistika käsiraamatus.
      
                  Väli
               
               
                  Kirjeldus
               
            
                  Sari
               
               
                  Sarjade QAG, QAS, Q1B, Q2B, Q3B, Q4B või QN koodid
               
            
                  Aasta
               
               
                  Vaatlusaasta kood
               
            
                  Territoriaalüksus
               
               
                  Vastab riigi koodile
               
            
                  Suurusklass
               
               
                  Suurusklassi kood
               
            
                  Majandustegevus
               
               
                  NACE Rev. 2 kood: jagu, jaotis või rühm
               
            
                  Muutuja
               
               
                  Kvaliteedinäitajaga seotud muutuja kood
               
            
                  Näitaja
               
               
                  Kvaliteedinäitaja kood
               
            
                  Näitaja väärtus
               
               
                  Näitaja numbriline väärtus; kvaliteedinäitaja numbriline väärtus korrutatakse kümnega ja ümardatakse lähima täisarvuni
               
            
         (1)  ELT L 87, 31.3.2009, lk 164.
      
         (2)  ELT L 86, 31.3.2009, lk 170.
      
         (3)  ELT L 86, 31.3.2009, lk 1.